cyanic-selkie/wikianc huggingface dataset:
Κόρη (ανατομία)
Συστολή και διαστολή της κόρης
Ο χρόνος απόκρισης νευρικού συστήματος και ματιού για τη μέγιστη συστολή της κόρης είναι περίπου 500ms (μισό δευτερόλεπτο). Όταν το μάτι φωτογραφίζεται με τη χρήση φλας, η ίριδα δεν μπορεί να κλείσει την κόρη αρκετά γρήγορα, κι έτσι φωτίζονται τα αιμοφόρα αγγεία του αμφιβληστροειδούς, με αποτέλεσμα στη φωτογραφία να εμφανίζονται τα λεγόμενα «κόκκινα μάτια».
Παθολογία
Η ανισοκορία είναι η διαφορά μεγέθους της κόρης μεταξύ των ματιών του ίδιου ατόμου. Όταν αυτή η διαφορά είναι σταθερή ανεξάρτητα από τον φωτισμό έχουμε απλή ανισσοκορία. Το 20% περίπου των υγειών ανθρώπων εμφανίζει απλή ανισοκορία μικρού βαθμού. Επίσης την εμφανίζουν άτομα με μεγάλη ανισομετρωία, που έχουν δηλαδή μεγάλη διαφορά στον βαθμό μυωπίας ή υπερμετρωπίας, ή έχουν στο ένα μάτι μυωπία και στο άλλο υπερμετρωπία.
Όταν η ανισοκορία γίνεται πιο έντονη στο σκοτάδι, υπάρχει βλάβη στο μάτι με τη μικρότερη κόρη. Όταν γίνεται πιο έντονη στο φως, υπάρχει βλάβη σ' αυτό με τη μεγαλύτερη.
Σημειώσεις
Κατηγορία:Μάτι
עין
Καλύβια Βαρθολομιού Ηλείας
Τα Καλύβια ή Καλύβια Βαρθολομιού ή Καλύβια Μυρτουντίων  είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 22 μέτρα.
Γεωγραφία - Ιστορία
Τα Καλύβια βρίσκονται δυτικά του Πηνειού, προς τα παράλια της Πελοποννήσου, δίπλα (νοτιοανατολικά) του Βαρθολομιού και σε απόσταση 6 χλμ. δυτικά από τη Γαστούνη (έδρα δήμου). Αναφέρονται επίσημα μετά την απελευθέρωση το 1835 ως Καλύβια Βαρθολομιού όταν προσαρτήθηκαν στον τότε δήμο Κυλληνίας. Το 1899 στο ΦΕΚ 136Α - 08/07/1899 αναφέρονται ως Καλύβια Μυρτουντίων και το 1934 με το ΦΕΚ 46Α - 03/02/1934 ορίστηκαν έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης αποτελούν την τοπική κοινότητα Καλυβίων Μυρτουντίων που υπάγεται στη δημοτική ενότητα Βαρθολομιού του Δήμου Πηνειού και σύμφωνα με την απογραφή 2011 έχουν πληθυσμό 139 κατοίκους.
Σημείωση
Στην Ηλεία υπάρχουν οι συνώνυμοι οικισμοί Καλύβια Αμαλιάδας στο δήμο Ήλιδας και Καλύβια Λασιώνος στο δήμο Αρχαίας Ολυμπίας.
Παραπομπές
Κατηγορία:Χωριά του νομού Ηλείας Κατηγορία:Δήμος Πηνειού
Αριστείδης Μεντζελόπουλος
Ο Αριστείδης Μεντζελόπουλος (24 Μαρτίου 1831 - ; ) ήταν Κορίνθιος πολιτικός, απόγονος της ιστορικής οικογένειας των Μαμωνάδων της Ζάχολης Κορίνθου.
Γεννήθηκε από τον Αναγνώστη Μετζελόπουλο και τη Μαρία Μαμωνά, (μέλος της οικογένειας των Μαμωνάδων της Κορίνθου). Εξελέγη βουλευτής Κορίνθου το 1859, το 1869, το 1873, το 1875, το 1885 και το 1897. Το 1870 εξελέγη δήμαρχος Ευρωστίνης.
Παντρεύτηκε την Ουρανία Κουροσοπούλου με την οποία απέκτησε 6 παιδιά.
Πηγές
Κατηγορία:Έλληνες πολιτικοί Κατηγορία:Βουλευτές Κορινθίας
Enigma (μουσικό σχήμα)
Enigma (Ενίγκμα) είναι ένα μουσικό σχήμα που ξεκίνησε το 1990 ο Μισέλ Κρετού με τη συνεργασία άλλων καλλιτεχνών, όπως η πρώην σύζυγός του Σάντρα, ο Ντέιβιντ Φέρσταϊν και ο Φρανκ Πέτερσον. Ουσιαστικά, δεν πρόκειται για συγκρότημα με τη στενή έννοια του όρου, αλλά για μία σειρά μουσικών έργων του Μισέλ Κρετού, στα οποία είναι ο συνθέτης και παραγωγός και συνεισφέρουν διάφοροι μουσικοί κάθε φορά.
Έχουν κυκλοφορήσει 8 στούντιο άλμπουμ και έχουν πουλήσει περισσότερα από 70 εκατομμύρια αντίτυπα παγκοσμίως. Η μουσική των Enigma παρουσίασε από την αρχή τεράστια επιτυχία σε όλο τον κόσμο με το χαρακτηριστικό "περίεργο" ήχο της που χαρακτηρίζεται σαν New Age και Ambient.
Εξωτερικοί σύνδεσμοι
Κατηγορία:Γερμανικά μουσικά συγκροτήματα
Όριον Αθηνών
Το Όριον Αθηνών ήταν επαρχιακή διοικητική μονάδα, δοιικητική περιφέρεια μικρότερη του θέματος, της Βυζαντινής Αυτοκρατορίας.
Η διαίρεση αναφέρεται πρώτη φορά στην Partitio Romaniae τον 13ο αιώνα και καταλάμβανε την σημερινή Αττική έως τον ισθμό της Κορίνθου, ο Ζακυθηνός προτείνει πιθανότατα ότι συμπεριελάμβανε την Αίγινα και Σαλαμίνα λόγω που την ίδια εποχή αποτελούσαν κοινή εκκλησιαστική περιφέρεια, κυριότερη πόλη ήταν η Αθήνα. Η περιφέρεια διοικούνταν από άρχοντα και έπειτα από προνοητή υπαγόμενο στον πραίτορα Ελλάδος και Πελοποννήσου.
Παραπομπές
Κατηγορία:Διοικητικές υποδιαιρέσεις της Βυζαντινής αυτοκρατορίας
Μάγας ο Μακεδόνας
Ο Μάγας ο Μακεδόνας (έζησε τον 4ο αι. π.Χ.) ήταν Έλληνας ευγενής, άγνωστων γονέων, από την Εορδαία.
Βιογραφία
Λίγα είναι γνωστά γα τη ζωή του. Νυμφεύτηκε την Αντιγόνη της Μακεδονίας από τη Δυναστεία των Αντιπατριδών. Η Αντιγόνη ήταν κόρη τού Κάσσανδρου, αδελφού τού στρατηγού Αντίπατρου πανίσχυρου αντιβασιλιά της Αυτοκρατορίας. Εξάδελφός της ήταν ο Κάσσανδρος βασιλιάς της Μακεδονίας, γιος τού Αντίπατρου.
Ο σημαντικός γάμος του αποκαλύπτει, ότι ήταν ευγενής με κοινωνική θέση και επιρροή, αφού νυμφεύτηκε την εξαδέλφη τού βασιλιά Κάσσανδρου, τού οποίου η σύζυγος Θεσσαλονίκη των Αργεαδών ήταν αδελφή τού Αλεξάνδρου Γ΄ τού Μεγάλου. Ο Μάγας και η Αντιγόνη εγκαταστάθηκαν στην Εορδαία και είχαν κόρη τη Βερενίκη Α΄, η οποία μετά τον 1ο της γάμο με τον Φίλιππο, ευγενή, μετέβη στην εξαδέλφη τής μητέρας, την Ευρυδίκη των Αντιπατριδών, κόρη τού Κάσσανδρου και 3η σύζυγο τού Πτολεμαίου Α΄. Εκεί η Βερενίκη Α΄ έγινε η 4η σύζυγος τού Πτολεμαίου Α΄ Σωτήρος.
Ομώνυμοι με τον Μάγα τον Μακεδόνα ήταν ο εγγονός του Μάγας της Κυρήνης και ο δισεγγονός του Μάγας ο Αιγύπτιος, γιος τού Πτολεμαίου Γ΄ Ευεργέτου και της εξαδέλφης του Βερενίκης Β΄ της Κυρηναϊκής.
Οικογένεια
Νυμφεύτηκε την Αντιγόνη των Αντιπατριδών, κόρη τού Κάσσανδρου ευγενούς και είχε τέκνο:
Πηγές
Κατηγορία:Αρχαίοι Μακεδόνες
Αγγλικό πρωτάθλημα ποδοσφαίρου ανδρών 1992-93
Το 'πρωτάθλημα της περιόδου 1992-93 ήταν το 1ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 8η φορά στην ιστορία της ακολουθούμενη στη βαθμολογία από την Άστον Βίλα. Θέση στο κύπελλο UEFA εξασφάλισε εκτός από την Άστον Βίλα, η Νόργουιτς ενώ στο κύπελλο κυπελλούχων η Άρσεναλ.
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 1992-1993 Κατηγορία:Πρέμιερ Λιγκ
Άλμπερτ Λέο Σλάγκετερ
Ο Άλμπερτ Λέο Σλάγκετερ (Albert Leo Schlageter) γεννημένος στις 12 Αυγούστου του 1894 στο Σονάου ιμ Σβάρτσβαλντ ήταν Γερμανός εθνικοσοσιαλιστής και μέλος των Φράικορπς. Οι δραστηριότητές του σαν δολιοφθορέας κατά των Γαλλικών στρατευμάτων κατοχής του Ρουρ έπειτα από τον Α.Π.Π. οδήγησαν στη σύλληψη (8 Απριλίου), την παραπομπή του σε δίκη (7 Μαΐου) και τελικά στην εκτέλεσή του στις 26 Μαΐου του 1923 στην τοποθεσία Γκολτσχάιμερ κοντά στο Ντίσελντορφ. Ο θάνατός του περιεβλήθηκε από την αχλύ του μάρτυρα έπειτα από την ηρωοποίησή του στην οποία προέβησαν οι Ναζί. Κατά τη διάρκεια της επικράτησης του Τρίτου Ράιχ ο Σλάγκετερ εθεωρείτο εθνικός ήρωας. Σχεδόν αμέσως μετά την εκτέλεση του Σλάγκετερ, ο Ρούντολφ Ες συνεπικουρούμενος από τον Μάρτιν Μπόρμαν δολοφόνησε τον θεωρούμενο σαν καταδότη του Σλάγκετερ, Βάλτερ Κάντοβ. Για τη δολοφονία του Κάντοβ ο Ες καταδικάστηκε σε 10ετή κάθειρξη, αλλά τελικά αποφυλακίσθηκε ύστερα από τέσσερα χρόνια.
Παραπομπές
Σ
Παλαίφυτο Πέλλας
ο Παλαίφυτο είναι μεγάλος οικισμός της Κεντρικής Μακεδονίας στην Περιφερειακή Ενότητα Πέλλας.
Γεωγραφικά - Ιστορικά στοιχεία
Το Παλαίφυτο βρίσκεται στην πεδιάδα των Γιαννιτσών σε υψόμετρο 20 μέτρων ενώ απέχει περίπου 14 χλμ. Δ. από τα Γιαννιτσά (έδρα του δήμου) και 63 χλμ. Δ.-ΒΔ. από την Θεσσαλονίκη. Βόρεια περνάει η ΕΟ Έδεσσας - Θεσσαλονίκης, νοτιοανατολικά είναι η Καρυώτισσα, νότια οι Γαλατάδες και δυτικά η Καλλίπολη. Στην είσοδο του χωριού λειτουργεί ο Αγροτικός Συνεταιρισμός Παλαιφύτου. Επίσης δραστηριοποείται ο Πολιτιστικός Σύλλογος "Πυρσός".
Αναφέρεται επίσημα το 1918 στο ΦΕΚ 152Α - 09/07/1918 να προσαρτάται στην τότε κοινότητα Καδινόβου με την παλιά ονομασία από την τουρκοκρατία Λοζάνοβο και το 1927 με το ΦΕΚ 179Α - 30/08/1927 να μετονομάζεται σε Παλαίφυτον. Το 1929 με το ΦΕΚ 378Α - 19/10/1929 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, αποτελεί την κοινότητα Παλαίφυτου η οποία υπάγεται στη δημοτική ενότητα Μεγάλου Αλεξάνδρου του Δήμου Πέλλας ενώ σύμφωνα με την απογραφή του 2011 απογράφησαν 1.388 κάτοικοι.
Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Δήμος Πέλλας Κατηγορία:Χωριά του νομού Πέλλας
Μαρία της Αγγλίας (1496-1533)
Η Μαρία Τυδώρ (Mary Tudor, 18 Μαρτίου 1496 - 25 Ιουνίου 1533), τρίτη κόρη του Ερρίκου Ζ΄ της Αγγλίας και της Ελισάβετ της Υόρκης, ήταν βασίλισσα της Γαλλίας από το γάμο της με το Λουδοβίκο ΙΒ΄ της Γαλλίας. Επιπλέον, ήταν αδελφή του Ερρίκου Η΄ της Αγγλίας. Μετά τον θάνατο του Λουδοβίκου, κατέφυγε σε δεύτερο γάμο με τον Τσαρλς Μπράντον, 1ο Δούκα του Σάφφοκ.
Στη νεότητα της ήταν πασίγνωστη σαν μια από τις πιο όμορφες πριγκίπισσες της Ευρώπης. Αρραβωνιάστηκε (1507) τον Κάρολο της Καστίλης, αργότερα αυτοκράτορα της Αγίας Ρωμαϊκής Αυτοκρατορίας, αλλά ο αρραβώνας διαλύθηκε. Στις 9 Οκτωβρίου 1514, σε ηλικία 18 ετών παντρεύτηκε τον 52χρονο βασιλιά της Γαλλίας Λουδοβίκο ΙΒ΄, προκειμένου να αποκτήσει διάδοχο, αφού δεν είχε αποκτήσει γιο από τον προηγούμενο γάμο του, αλλά ο Βασιλιάς πέθανε μόλις τρεις μήνες μετά τον γάμο, προτού προλάβει να καταστήσει έγκυο τη Μαρία. Ο νέος βασιλιάς, Φραγκίσκος Α΄ της Γαλλίας, προσπάθησε να πετύχει έναν αξιόλογο γάμο για τη νεαρή Μαρία, αλλά η Μαρία ήταν ήδη ερωτευμένη με τον Τσαρλς Μπράντον, Δούκα του Σάφφοκ, κάτι που ήταν γνωστό στον αδελφό της, Ερρίκο Η΄, που δεν τον ενέκρινε λόγω του ότι δεν προερχόταν από βασιλική οικογένεια.
Όταν έστειλε τον Μπράντον στη Γαλλία το 1515 να φέρει πίσω την αδελφή του, του ζήτησε να μην τη ζητήσει σε γάμο, όμως τελικά παντρεύτηκαν μυστικά στη Γαλλία στις 3 Μαρτίου του ίδιου έτους. Αυτή η πράξη ισοδυναμούσε με προδοσία για τον Μπράντον, εφ' όσον παντρεύτηκε μέλος της βασιλικής οικογένειας χωρίς τη συγκατάθεση του βασιλιά. Ο Ερρίκος όταν έμαθε τον μυστικό γάμο χωρίς την έγκρισή του εξοργίστηκε και οι σύμβουλοί του πρότειναν φυλάκιση ή εξορία για τον Μπράντον, αλλά τελικά λόγω της μεγάλης του συμπάθειας για την αδελφή του και τον Μπράντον, υπέκυψε και συναίνεσε να παντρευτούν και επίσημα στις 13 Μαΐου 1515, με μόνη επίπτωση ένα πρόστιμο.
Οικογένεια
Με τον δεύτερο σύζυγο της Τσαρλς Μπράντον, Δούκα του Σάφφοκ, απέκτησε δύο κόρες κι ένα γιο: Εκτός από τα δικά της παιδιά, η Μαρία μεγάλωσε και τις δύο κόρες του Μπράντον από το δεύτερο γάμο του με την Ανν Μπράουν.
Μετά το θάνατο της Μαρίας, ο Τσαρλς Μπράντον παντρεύτηκε τρίτη φορά την κηδεμονευόμενή του και αρραβωνιαστικιά του γιού του, Κάθριν Ουίλλομπυ, και απέκτησαν 2 γιούς.
Κατηγορία:Βασίλισσες και Αυτοκράτειρες της Γαλλίας Κατηγορία:Οίκος των Τυδώρ Κατηγορία:Πριγκίπισσες της Αγγλίας Κατηγορία:Αγγλίδες δούκισσες
Λέβιθα
Τα Λέβιθα είναι ένα νησί του Αιγαίου στα Δωδεκάνησα.
Γεωγραφία - Ιστορία
Η Λέβιθα διαθέτει έναν μικρό οικισμό που βρίσκεται σχεδόν στο κέντρο του νησιού. Οι λιγοστοί κάτοικοι της συντηρούν κάποιους χώρους διαμονής και εστιάσης καθώς το νησί δέχεται ολιγομελείς ομάδες τουριστών κατά τους καλοκαιρινούς μήνες. Συνδέεται ακτοπλοϊκώς με την Πάτμο, μία φορά την εβδομάδα.
Η Λέβιθα είναι ενταγμένη στο Δίκτυο Natura 2000 μαζί με την βόρεια Αμοργό και την νησίδα Κίναρο. Είναι επίσης μία από τις σημαντικές περιοχές για την προστασία των πουλιών και έχει ενταχθεί στις δράσεις για την προστασία του Μαυροπετρίτη και του Αιγαιόγλαρου.
Μετά το 15ο αιώνα, η Λέβιθα αναδείχθηκε σε προσκυνηματικό τόπο των θρησκειών του αιγαιακού χώρου. Καθολικοί και ορθόδοξοι τιμούσαν εκεί τον Άγιο Γεώργιο, ενώ οι μουσουλμάνοι τον Koc Baba, άγιο που, σύμφωνα με την παράδοση, είχε φονεύσει μυθικά τέρατα, όπως και ο Άγιος Γεώργιος.
Τον Οκτώβριο του 1943 έγινε μάχη μεταξύ Νεοζηλανδών καταδρομέων των βρετανικών στρατευμάτων της Λέρου με τους Γερμανούς του φυλακίου της Λέβιθας.
Εξωτερικοί σύνδεσμοι
Κατηγορία:Δωδεκάνησα Κατηγορία:Λέρος
Αμπούτζα
Η Αμπούτζα είναι η πρωτεύουσα της Νιγηρίας. Βρίσκεται περίπου στο κέντρο της χώρας και ο πληθυσμός της είναι 7.937.932 κάτοικοι, σύμφωνα με την απογραφή του 2006. Η πόλη χτίστηκε τη δεκαετία του '80 και επισήμως έγινε πρωτεύουσα της Νιγηρίας στις 12 Δεκεμβρίου του 1991.
Ιστορία
Τα σχέδια για τη μεταφορά της πρωτεύουσας της χώρας από το Λάγος υπήρχαν από αρκετά νωρίς, λόγω των εθνοτικών και θρησκευτικών διαιρέσεων αλλά και λόγω της άνθησης του πληθυσμού στο Λάγος όπου έκανε της συνθήκες διαβίωσης μη υποφερτές. Η λογική ήταν παρόμοια με τη μεταφορά της πρωτεύουσας της Βραζιλίας Μπραζίλια. Η θέση ορίστηκε τελικά στο κέντρο της χώρας στις αρχές της δεκαετίας του 1970 και ο στόχος ήταν να προσφέρει ουδετερότητα και να διατηρεί την εθνική ενότητα. Στα τέλη της δεκαετίας του 1970 ξεκίνησαν τα έργα αλλά, λόγω της οικονομικής και πολιτικής αστάθειας, τα αρχικά στάδια της πόλης δεν είχαν ολοκληρωθεί μέχρι τα τέλη της δεκαετίας του 1980. Το σχέδιο για την Αμπούτζα έγινε από μια κοινοπραξία που αποτελείται από τρεις αμερικανικές εταιρείες. Μετά την επίσημη μεταφορά της πρωτεύουσας από το Λάγος οι περισσότερες χώρες έχουν μεταφέρει τις πρεσβείες τους στην Αμπούτζα. thumb|left|250px|Η Αμπούτζα.
Εξωτερικοί σύνδεσμοι
Κατηγορία:Πρωτεύουσες της Αφρικής Κατηγορία:Πόλεις της Νιγηρίας Κατηγορία:Πόλεις που οικοδομήθηκαν για να γίνουν πρωτεύουσες
Υπουργείο Παιδείας, Θρησκευμάτων και Αθλητισμού
Το Υπουργείο Παιδείας, Θρησκευμάτων και Αθλητισμού συγκροτήθηκε στις 27 Ιουνίου 2023, μετά από συγχώνευση του Υπουργείου Παιδείας και Θρησκευμάτων και του αρμόδιου τμήματος για τον αθλητισμό του Υπουργείου Πολιτισμού και Αθλητισμού.
Υπουργός ανέλαβε ο Κυριάκος Πιερρακάκης με αναπληρωτή υπουργό Αθλητισμού τον Γιάννη Βρούτση και υφυπουργούς τη Ζέττα Μακρή και τη Δόμνα Μιχαηλίδου.
Σύντομο ιστορικό των ελληνικών υπουργείων Παιδείας
Κατά την Α΄ Εθνοσυνέλευση Επιδαύρου το Εκτελεστικό σώμα εξέλεξε οκτώ μινίστρους μονοετούς θητείας. Ο επίσκοπος Ανδρούσης Ιωσήφ εξελέγη ως «Μίνιστρος τῶν Θρησκευτικῶν». Η Γ΄ Εθνοσυνέλευση όρισε έξι Γραμματείς της Επικρατείας, στον οποίο συμπεριλαμβάνεται και «ὁ ἐπὶ τοῦ δικαίου καὶ τῆς παιδείας Γραμματεύς». Με το ΦΕΚ 2 Α΄/22-02-1833 διορίζεται «ὁ ἐπὶ τῶν Ἐκκλησιαστικῶν καὶ τῆς Δημοσίου Ἐκπαιδεύσεως Γραμματεύς της Επικρατείας». Το 1844 μετονομάστηκε σε Υπουργείο. Με το ΦΕΚ 140 Α΄/29-04-1926 μετονομάζεται σε Υπουργείο Θρησκευμάτων και Παιδείας. Με τον Αναγκαστικό Νόμο ΦΕΚ 267 Α΄/15-07-1937 μετονομάζεται σε «Υπουργείο Θρησκευμάτων και Εθνικής Παιδείας» και το 1951 (ΦΕΚ 33 Α΄/28-01-1951)  λαμβάνει την ονομασία Υπουργείο Εθνικής Παιδείας και Θρησκευμάτων. Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Εθνικής Παιδείας και Θρησκευμάτων μετονομάστηκε σε Υπουργείο Παιδείας, Δια Βίου Μάθησης και Θρησκευμάτων. Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, το Υπουργείο Παιδείας, Δια Βίου Μάθησης και Θρησκευμάτων συγχωνεύτηκε στο Υπουργείο Παιδείας, Θρησκευμάτων, Πολιτισμού και Αθλητισμού. Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, συνεστήθη το Υπουργείο Παιδείας και Θρησκευμάτων, Πολιτισμού και Αθλητισμού με τη συγχώνευση, μεταξύ άλλων, του πρώην Υπουργείου Παιδείας, Δια βίου Μάθησης και Θρησκευμάτων με το πρώην Υπουργείου Πολιτισμού και Τουρισμού. Στις 25 Ιουνίου 2013, με το Π.Δ. 118/2013, το Υπουργείο Παιδείας και Θρησκευμάτων, Πολιτισμού και Αθλητισμού μετονομάστηκε σε Υπουργείο Παιδείας και Θρησκευμάτων και ιδρύθηκε το Υπουργείο Πολιτισμού και Αθλητισμού. Στις 27 Ιανουαρίου 2015 με απόφαση του πρωθυπουργού Αλέξη Τσίπρα ανασυστάθηκε με την ονομασία Υπουργείο Πολιτισμού, Παιδείας και Θρησκευμάτων (Υ.ΠΟ.ΠΑΙ.Θ.) λαμβάνοντας τις αρμοδιότητες του Υπουργείου Παιδείας και Θρησκευμάτων και του Υπουργείου Πολιτισμού και Αθλητισμού. Στις 22 Σεπτεμβρίου 2015 με το Προεδρικό Διάταγμα 70/2015 μετονομάστηκε σε Υπουργείο Παιδείας, Έρευνας και Θρησκευμάτων ενώ αφαιρέθηκαν από τις δραστηριότητές του, αυτές που είχε παλαιότερα το Υπουργείο Πολιτισμού και Αθλητισμού, το οποίο ανασυστάθηκε. Στις 8 Ιουνίου 2019, με το Π.Δ. 81/2019, το Υπουργείο Παιδείας, Έρευνας και Θρησκευμάτων μετονομάστηκε σε Υπουργείο Παιδείας και Θρησκευμάτων
Υπουργία Κυριάκου Πιερρακάκη
Στις 28 Ιουνίου 2023, ο Γιάννης Οικονόμου αντικαθίσταται από τον Γιάννη Βρούτση ως Αναπληρωτής Υπουργός Αθλητισμού.
Παραπομπές
Παιδειας και Θρησκευματων
Σταύρος Μακρής
Ο Σταύρος Μακρής (γεν. Ασωπός Λακωνίας, 7 Φεβρουαρίου 1940) είναι παλαίμαχος Έλληνας ποδοσφαιριστής και πρώην προπονητής ποδοσφαίρου.
Πρώτα χρόνια και αγωνιστική πορεία
Ο Μακρής γεννήθηκε στον Ασωπό Λακωνίας και μετακόμισε στην Αθήνα το 1959 σε ηλικία 19 ετών, όπου ξεκίνησε τον αθλητισμό από το ερασιτεχνικό σωματείο της Δόξας Αθηνών, που έδρευε στην περιοχή του Ν. Κόσμου, αγωνιζόμενος σαν κεντρικός οπισθοφύλακας, θέση στην οποία τον βοηθούσε το μεγάλο του -για την εποχή εκείνη- ύψος (1,81 μ.).
Έπαιξε στα τοπικά πρωταθλήματα Αθηνών για τρεις συνεχόμενες χρονιές, φτάνοντας μέχρι την Α΄τοπική Κατηγορία και το καλοκαίρι του 1963, αποκτήθηκε από το σύλλογο του Παναθηναϊκού. Την περίοδο εκείνη στον ΠΑΟ και για τη θέση των σέντερ-μπακ υπήρχαν οι σπουδαίοι Φραγκίσκος Σούρπης και Τάκης Παπουλίδης που ήσαν αναντικατάστατοι, οπότε ο Μακρής τοποθετήθηκε αυτόματα στη β΄ομάδα. Το επόμενο καλοκαίρι παραχωρήθηκε στον Αιγάλεω Α.Ο., ξεκινώντας ευθύς αμέσως τη μεγάλη του σταδιοδρομία στο σύλλογο της δυτικής Αθήνας, με την κατάκτηση του πρωταθλήματος της Β΄Εθνικής (1965). Τα επόμενα επτά χρόνια έπαιξε στο Πρωτάθλημα της Α΄Εθνικής με τα χρώματα δυο διαφορετικών ομάδων, του Αιγάλεω και του Φωστήρα, φτάνοντας συνολικά τις 191 συμμετοχές (και 3 γκολ) σε επίσημους αγώνες πρωταθλήματος.
Προπονητικό έργο
Μετά το τέλος της σταδιοδρομίας του σαν παίκτης, ανέλαβε για τα επόμενα 25 χρόνια, προπονητής των συλλόγων του Αιγάλεω (εφηβικό Τμήμα, 1972-73), εν συνεχεία (περίοδος 1973-74) ήταν προπονητής και των ερασιτεχνών του συλλόγου, ως συνεργάτης του Μίλτου Παπαποστόλου στην α' ομάδα (που μετείχε στην Α' Εθνική), του ΟΦΗ (εφηβικό Τμήμα, όταν την ανδρική ομάδα προπονούσε ο Λάκης Πετρόπουλος, του Διαγόρα Αιγάλεω (1979), του Αιγάλεω (ανδρικό Τμήμα) 5 φορές (από τα τέλη Δεκεμβρίου του 1973 έως τις αρχές Μαρτίου του 1974 είχε αντικαταστήσει τον Παπαποστόλου, ενώ εξ' αρχής θήτευσε τις περιόδους 1981-82, 1987-88, 1993-94 και 1996-97), του Ορφέα Αιγάλεω, για πολλά έτη του Α.Ο. Χαϊδαρίου, του Φωστήρα, του ΑΟ Πατρών, των Χανίων, της Θήβας, του ΟΦ Ιεράπετρας και του Απόλλωνα Αθηνών στην Α΄Εθνική, όμως αναγκάσθηκε να αποχωρήσει, διότι θα ήταν υποχρεωμένος, προκειμένου να αντεπεξέλθει στις μεγάλες απαιτήσεις, να εγκαταλείψει την τακτική του εργασία, ως υπάλληλος του Ο.Α.Ε.Δ..
Διατέλεσε επί σειρά ετών μέλος του Συνδέσμου Παλαιμάχων του Αιγάλεω, αλλά εδώ και χρόνια μένει μόνιμα στην ιδιαίτερη πατρίδα του.
Πηγές
"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Αιγάλεω Α.Ο. Κατηγορία:Προπονητές ποδοσφαίρου Αιγάλεω Α.Ο. Μ
Όταν ο Χάρι Γνώρισε την Σάλι...
Όταν ο Χάρι Γνώρισε την Σάλι... (αγγλικά: When Harry Met Sally…) είναι αμερικανική αισθηματική κωμωδία παραγωγής 1989, σε σκηνοθεσία Ρομπ Ράινερ και σε σενάριο της Νόρα Έφρον. Πρωταγωνιστούν ο Μπίλι Κρίσταλ στο ρόλο του Χάρι και η Μεγκ Ράιαν στο ρόλο της Σάλι. Η ιστορία ακολουθεί τους δύο αυτούς χαρακτήρες από τη στιγμή που γνωρίζονται λίγο πριν κάνουν ένα οδικό ταξίδι μαζί και των τυχαίων συναντήσεών τους στη Νέα Υόρκη μέσα σε δώδεκα χρόνια. Η ταινία θέτει το ερώτημα αν οι άνδρες και οι γυναίκες μπορούν να είναι μόνο φίλοι.
Η προέλευση της ταινίας προήρθε από την επιστροφή του Ράινερ στην εργένικη ζωή μετά από ένα διαζύγιο. Μια συνέντευξη της Έφρον με τον Ράινερ έδωσε τη βάση για το χαρακτήρα του Χάρι. Η Σάλι βασίστηκε στην Έφρον και σε μερικές φίλες της. Ο Κρίσταλ αφού συμφώνησε για τη συμμετοχή του στο πρότζεκτ έκανε τις δικές του συνεισφορές στο σενάριο, κάνοντας το Χάρι πιο αστείο. Η Έφρον έδωσε τη βασική δομή της ταινίας με μεγάλο μέρος του διαλόγου να βασίζεται στην πραγματική φιλία των Ράινερ και Κρίσταλ.
Η Columbia Pictures κυκλοφόρησε την ταινία σε επιλεγμένες πόλεις, επιτρέποντας θετικά σχόλια από στόμα σε στόμα να κεντρίσουν το ενδιαφέρον και αργότερα η διανομή έγινε ευρύτερη. Η ταινία έλαβε θετικά σχόλια από τους κριτικούς και απέφερε 93,2 εκατομμύρια δολάρια στο αμερικανικό box office. Η Έφρον βραβεύτηκε με BAFTA Πρωτότυπου Σεναρίου και έλαβε υποψηφιότητα για Όσκαρ και Χρυσή Σφαίρα. Το Αμερικανικό Ινστιτούτο Κινηματογράφου έχει συμπεριλάβει την ταινία σε πέντε λίστες, μεταξύ των οποίων AFI 100 Χρόνια... 100 Γέλια στην 23η θέση και AFI 10 Top 10 Ρομαντικές Κωμωδίες στην 6η θέση.
Σερτζ Τανκιάν
Ο Σερτζ Τανκιάν (αρμενικά: Սերժ Թանկյան, αγγλικά: Serj Tankian. 21 Αυγούστου 1967) είναι Αρμενο-Αμερικάνος τραγουδιστής, τραγουδοποιός, παραγωγός δίσκων, ποιητής και πολιτικός ακτιβιστής. Είναι περισσότερο γνωστός ως τραγουδιστής, στιχουργός και ενίοτε ως κιθαρίστας σε ζωντανές εμφανίσεις, του συγκρότηματος System of a Down που δημιούργησαν τέσσερις Αρμενο-Αμερικανοί φίλοι το 1994.
Όταν ο Χάρι Γνώρισε την Σάλι...
Πλοκή
Η ταινία πλαισιώνεται με συνεντεύξεις ηλικιωμένων ζευγαριών που λένε ιστορίες για τις σχέσεις τους. Πολλές ιστορίες ειπώνονται κατά τη διάρκεια της ταινίας.
Η ιστορία αρχίζει το 1977. Ο Χάρι Μπερνς και η Σάλι Ολμπράιτ τελειώνουν το κολέγιο στο Πανεπιστήμιο του Σικάγο και γνωρίζονται όταν και οι δύο έχουν ανάγκη να μοιραστούν ένα αυτοκίνητο για να ταξιδέψουν στη Νέα Υόρκη, όπου η Σάλι θα φοιτήσει σε σχολή δημοσιογραφίας και ο Χάρι θα ξεκινήσει την καριέρα του. Εκείνη την περίοδο, ο Χάρι έχει σχέση με μια φίλη της Σάλι, την Αμάντα.
Σερτζ Τανκιάν
Στην καριέρα του έως τώρα ο Τανκιάν έχει κυκλοφορήσει 5 άλμπουμ με τους System of a Down, έναν με τον Tito Ortiz και 5 προσωπικά άλμπουμ. Ενώ, μια ζωντανή ορχηστρική έκδοση του Elect the Dead, ενσωματώθηκε στον δίσκο, υπό την ονομασία: Elect the Dead Symphony, η οποία κυκλοφόρησε το 2010. Επίσης, το 2002 ο Τανκιάν με τον κιθαρίστα των Rage against the machine και Audioslave, Τομ Μορέλλο, ίδρυσαν έναν μη κερδοσκοπικό, πολιτικό ακτιβιστικό οργανισμό, τον Axis of Justice. Ο Τανκιάν έχει δημιουργήσει και δική του δισκογραφική εταιρεία, υπό την επωνυμία: Serjical Strike Records. Στις 12 Αυγούστου 2011, ο Τανκιάν, παρέλαβε μετάλλιο από τον Αρμένιο Πρωθυπουργό, για την προσφορά του στο θέμα της αναγνώρισης της Γενοκτονίας των Αρμενίων, καθώς και για τη μουσική του δραστηριότητα.
Όταν ο Χάρι Γνώρισε την Σάλι...
Πλοκή
Το βασικό θέμα της ταινίας προκύπτει από τις διαφορετικές ιδέες τους σχετικά με τις σχέσεις μεταξύ ανδρών και γυναικών, που προκύπτουν κατά τη διάρκεια αυτού του ταξιδιού. Ο Χάρι έχει την άποψη ότι οι άνδρες και οι γυναίκες δεν μπορούν να είναι φίλοι, επειδή το σεξ μπαίνει πάντα στη μέση... ακόμα και με αυτές που βρίσκει μη ελκυστικές. Η Σάλι διαφωνεί, υποστηρίζοντας ότι οι άνδρες και οι γυναίκες μπορούν να είναι φίλοι χωρίς να κάνουν σεξ. Στο δρόμο, σε μια στάση σε ένα εστιατόριο, η Σάλι αγανακτεί όταν ο Χάρι της λέει ότι τη βρίσκει ελκυστική και τον κατηγορεί ότι της την πέφτει. Όταν φτάνουν στη Νέα Υόρκη οι δρόμοι τους χωρίζουν με όχι τόσο ιδιαίτερα φιλικές σχέσεις.
Σερτζ Τανκιάν
Εξωτερικοί σύνδεσμοι
Κατηγορία:Αμερικανοί ακτιβιστές Κατηγορία:Αμερικανοί στιχουργοί Κατηγορία:Αμερικανοί τραγουδιστές Κατηγορία:Αμερικανοί ποιητές Κατηγορία:Αρμένιοι ακτιβιστές Κατηγορία:Αρμένιοι στιχουργοί Κατηγορία:Αρμένιοι τραγουδιστές Κατηγορία:Αρμένιοι ποιητές Κατηγορία:Αντιφασίστες Κατηγορία:Ροκ μουσικοί Κατηγορία:Μέλη των System of a Down Κατηγορία:Αμερικανοί αρμενικής καταγωγής
Όταν ο Χάρι Γνώρισε την Σάλι...
Πλοκή
Πέντε χρόνια αργότερα, θα συναντηθούν σε ένα αεροδρόμιο της Νέας Υόρκης και βρίσκονται στο ίδιο αεροπλάνο. Και οι δύο έχουν σχέση. Η Σάλι μόλις άρχισε να βγαίνει με τον Τζο, ο οποίος τυχαίνει να είναι παλιός φίλος του Χάρι και ο Χάρι είναι αρραβωνιασμένος με την Έλεν, κάτι που εκπλήσσει την Σάλι. Ο Χάρι της προτείνει να γίνουν φίλοι, αναγκάζοντάς τον να εμβαθύνει κι άλλο στον κανόνα του σχετικά με τη φιλία μεταξύ ανδρών και γυναικών. Δεν μπορούν ποτέ είναι μόνο φίλοι, επειδή το σεξ θα μπει στη μέση. Παρά τις υποδείξεις του Χάρι για την εξαίρεση στον κανόνα, οι δρόμοι τους ξαναχωρίζουν καταλήγοντας στο συμπέρασμα ότι δεν θα γίνουν φίλοι.
Ο Χάρι και η Σάλι συναντιούνται ακόμη μια φορά πέντε χρόνια αργότερα, σε ένα βιβλιοπωλείο της Νέας Υόρκης. Πίνουν μαζί ένα καφέ και μιλάνε για τις προηγούμενες σχέσεις τους, οι οποίες έχουν τώρα τελειώσει. Μετά τον καφέ, πηγαίνουν μια βόλτα και αποφασίζουν να γίνουν φίλοι. Αργότερα έχουν βραδινές τηλεφωνικές συνομιλίες, πηγαίνουν για δείπνο και περνούν πολύ χρόνο μαζί. Οι προηγούμενες ερωτικές τους εμπειρίες συνεχίζουν να τονίζουν τη διαφορετική τους προσέγγιση όσoν αφορά στις σχέσεις και το σεξ.
Κατά τη διάρκεια ενός πάρτι την παραμονή της Πρωτοχρονιάς, ο Χάρι και η Σάλι αισθάνονται έλξη ο ένας για τον άλλον. Αν και παραμένουν φίλοι, γνωρίζουν τους φίλους τους, τη Μαρί φίλη της Σάλι και τον Τζες, φίλο του Χάρι. Οι τέσσερίς τους πηγαίνουν σε ένα εστιατόριο, όπου οι Μαρί και Τζες τα βρίσκουν και αργότερα αρραβωνιάζονται. Μια νύχτα, η Σάλι λέει κλαίγοντας στο Χάρι ότι ο πρώην της ο Τζο παντρεύεται τη νομική του βοηθό. Ο Χάρι ορμά στο διαμέρισμά της για να την παρηγορήσει. Εκείνο το βράδυ κάνουν σεξ και ακολουθεί μια αμήχανη στιγμή το επόμενο πρωί, όπου ο Χάρι φεύγει βιαστικά σε κατάσταση αγωνίας. Αυτό δημιουργεί εντάσεις στη σχέση τους. Τα ξαναβρίσκουν για τρεις εβδομάδες μέχρι που θα διαφωνήσουν έντονα στο γαμήλιο δείπνο των Μαρί και Τζες. Μετά τον καυγά, ο Χάρι επανειλημμένα προσπαθεί να τα ξαναβρεί με τη φίλη του τη Σάλι.
Στη συνέχεια σε ένα άλλο πάρτι την παραμονή της Πρωτοχρονιάς, το ίδιο έτος, η Σάλι αισθάνεται μόνη χωρίς το Χάρι. Εν τω μεταξύ, ο Χάρι περνάει την παραμονή μόνος τους. Καθώς η Σάλι αποφασίζει να φύγει από το πάρτι νωρίς, εμφανίζεται ο Χάρι και της εκφράζει την αγάπη του γι' αυτήν. Τα φτιάχνουν και φιλιούνται.
Η τελευταία σκηνή, στην οποία ζευγάρια συζητούν ιστορίες από τις σχέσεις τους, ο Χάρι και η Σάλι μιλάνε για το γάμο τους.
Παραγωγή
Το 1984, ο σκηνοθέτης Ρομπ Ράινερ, ο παραγωγός Άντι Σάιμαν και η σεναριογράφος Νόρα Έφρον συναντιούνται στη Νέα Υόρκη για να αναπτύξουν μαζί ένα πρότζεκτ. Ο Ράινερ είπε μια ιδέα και η Έφρον την απέρριψε. Η δεύτερη συνάντησή τους κατέληξε σε μια μεγάλη συζήτηση για την εργένικη ζωή των Σάιμαν και Ράινερ. Ο Ράινερ θυμάται "Ήμουν στη μέση της εργένικης ζωής μου. Ήμουν πρόσφατα χωρισμένος. Βγήκα ραντεβού αρκετές φορές, όλες τους καταστροφικές, μπερδεμένες σχέσεις, η μία μετά την άλλη". Την επόμενη φορά που συναντήθηκαν, ο Ράινερ είπε ότι πάντα ήθελε να κάνει μια ταινία για δύο ανθρώπους που γίνονται φίλοι αλλά δεν κάνουν σεξ γιατί ξέρουν ότι θα χαλάσει τη φιλία τους, αλλά παρ' όλα αυτά κάνουν σεξ. Η ιδέα άρεσε στην Έφρον και ο Ράινερ έκελισε συμφωνία με ένα στούντιο.
Η Έφρον προχώρησε σε συνεντεύξεις με τους Ράινερ και Σάιμαν σχετικά με τις ζωές τους ώστε να αποκτήσει υλικό για να αντλήσει έμπνευση για το σενάριο. Αυτές οι συνεντεύξεις έδωσαν τη βάση για το Χάρι καθώς και μεγάλο μέρος των διαλόγων. Η Σάλι βασίστηκε στην Έφρον και σε μερικές φίλες της. Έγραψε αρκετά προσχέδια με το πέρασμα των χρόνων ενώ ο Ράινερ γύρισε τις ταινίες Στάσου Πλάι Μου (Stand By Me, 1986) και Τρελές Ιστορίες Έρωτα και Φαντασίας (The Princess Bride, 1987). Ο Μπίλι Κρίσταλ συμφώνησε να συμμετάσχει στην ταινία όταν ο τίτλος της ήταν ακόμα Boy Meets Girl. Ο Κρίσταλ έκανε τις δικές του συνεισφορές στο σενάριο, κάνοντας το Χάρι πιο αστείο.
Όταν η Έφρον δεν μπορούσε να γράψει, μιλούσε με άτομα που εργάζονταν στην εταιρία παραγωγής. Κάποιες από αυτές τις συνεντεύξεις εμφανίστηκαν στην ταινία, αν και γυρίστηκαν με αληθινούς ηθοποιούς. Η Έφρον έδωσε τη βασική δομή της ταινίας με μεγάλο μέρος των διαλόγων να είναι βασισμένοι στην πραγματική φιλία μεταξύ των Ράινερ και Κρίσταλ. Αρχικά η Έφρον ήθελε ο τίτλος της ταινίας να είναι How They Met και επεξεργάστηκε αρκετούς ακόμα τίτλους. Ο Ράινερ ξεκίνησε μέχρι και διαγωνισμό με το συνεργείο - όποιος θα έβρισκε τον τίτλο θα κέρδιζε μια κούτα με σαμπάνιες. Η ταινία αρχικά τελείωνε με τους Χάρι και Σάλι να παραμένουν φίλοι αλλά τελικά η Έφρον μαζί με τον Ράινερ συνειδητοποίησαν ότι το πιο κατάλληλο φινάλε θα ήταν να παντρευτούν αν και παραδέχτηκαν ότι αυτό δεν ήταν το πιο ρεαλιστικό αποτέλεσμα.
Στο ερώτημα που θέτει η ταινία αν οι άνδρες και οι γυναίκες μπορούν να είναι μόνο φίλοι, η Μεγκ Ράιαν απάντησε "Ναι, οι άνδρες και οι γυναίκες μπορούν να είναι μόνο φίλοι. Έχω πολλούς πλατωνικούς φίλους και το σεξ δεν μπαίνει στη μέση". Ο Κρίσταλ είπε "Είμαι λίγο πιο αισιόδοξος από το Χάρι. Αλλά πιστεύω ότι είναι δύσκολο. Οι άνδρες βασικά συμπεριφέρονται σαν αδέσποτα μπροστά σε ένα σούπερ μάρκετ. Έχω όντως πλατωνικές φίλες, αλλά όχι πολύ καλές, καλές, καλές φίλες".
Σκηνή στο εστιατόριο
thumb|Στιγμιότυπο από τη διάσημη σκηνή στο εστιατόριο Η ταινία είναι πιθανόν πιο γνωστή για τη σκηνή στο εστιατόριο. Ο Χάρι και η Σάλι διαφωνούν για την ικανότητα του άνδρα να καταλάβει πότε μια γυναίκα προσποιείται οργασμό. Η Σάλι ισχυρίζεται ότι οι άνδρες δεν μπορούν να καταλάβουν τη διαφορά και για να το αποδείξει προσποιείται μέσα στο εστιατόριο έναν οργασμό. Η σκηνή τελειώνει με τη Σάλι να συνεχίζει ήσυχα το γεύμα της ενώ μια άλλη πελάτισα, που την υποδύθηκε η Εστέλ Ράινερ - μητέρα του Ρομπ Ράινερ, δίνει την παραγγελία της λέγοντας τη διάσημη ατάκα "Θα πάρω ότι πήρε κι αυτή". Όταν η Εστέλ Ράινερ απεβίωσε το 2008 η εφημερίδα The New York Times αναφέρθηκε σε αυτήν ως τη γυναίκα που είπε μία από τις διασημότερες αστείες ατάκες στην ιστορία του κινηματογράφου. Η σκηνή γυρίστηκε ξανά και ξανά και η Ράιαν προσποιήθηκε ψεύτικους οργασμούς για ώρες.
Η κλασική αυτή σκηνή γεννήθηκε όταν η ταινία άρχιζε να εστιάζει υπερβολικά στο Χάρι. Ο Κρίσταλ θυμάται ότι είπε τότε "Χρειαζόμαστε κάτι να μιλήσει η Σάλι, και η Νόρα τότε είπε 'Λοιπόν, ο ψεύτικος οργασμός είναι κάτι πολύ καλό', και αμέσως όλοι είπαμε 'Το θέμα είναι καλό' και η Μεγκ συμφώνησε και μιλήσαμε μαζί της για τη φύση της ιδέας και η ίδια είπε 'Γιατί να μην προσποιηθώ έναν;'". Η Ράιαν πρότεινε η σκηνή να λάβει χώρα σε ένα εστιατόριο και ο Κρίσταλ σκέφτηκε την ατάκα "Θα πάρω ότι πήρε κι αυτή". Το 2005, η ατάκα συμπεριλήφθηκε στη λίστα AFI 100 Χρόνια... 100 Κινηματογραφικές Ατάκες του Αμερικανικού Ινστιτούτου Κινηματογράφου στην 33η θέση. Ο Ράινερ θυμάται ότι σε μια δοκιμαστική προβολή της ταινίας, όλες οι γυναίκες στη σκηνή του οργασμού ξέσπασαν σε γέλια ενώ οι άνδρες παρέμειναν σιωπηλοί.
Box office
Με προϋπολογισμό 16.000.000 δολάρια, η ταινία Όταν ο Χάρι Γνώρισε την Σάλι... έκανε άνοιγμα τριημέρου στην 3η θέση με 8,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 93,2 εκατομμύρια δολάρια.
Βραβεία & Υποψηφιότητες
Το Αμερικανικό Ινστιτούτο Κινηματογράφου έχει συμπεριλάβει την ταινία Όταν ο Χάρι Γνώρισε την Σάλι... σε πέντε κατηγορίες.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1989 Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Ταινίες γυρισμένες στο Σικάγο Κατηγορία:Ταινίες τοποθετημένες στο Σικάγο Κατηγορία:Ταινίες τοποθετημένες στη Νέα Υόρκη
Σισμάν (γιος του Μιχαήλ Γ΄ των Σισμάν)
Ο Σισμάν, βουλγαρ. Шишман (αρχές 14ου αι.) από τον Οίκο του Σισμάν ήταν πρίγκιπας της Βουλγαρίας και διεκδικητής του θρόνου από την εξορία του στην Κωνσταντινούπολη.
Βιογραφία
Ήταν ο τρίτος γιος του Μιχαήλ Γ΄ της Βουλγαρίας και της Άννας Νέδας των Νεμάνιτς, κόρης του Στεφάνου Ούρου Β΄ Μιλούτιν, βασιλιά της Σερβίας. Έλαβε το όνομα του πάππου του Σισμάν δεσπότη του Βιντίν. Μάλλον γεννήθηκε στην πρωτεύουσα της Βουλγαρίας, το Τάρνοβο.
Ο πατέρας του είχε επιθετική πολιτική στα Βαλκάνια, σε μία προσπάθεια να επεκτείνει τα όρια της Βουλγαρίας σε αυτά της βασιλείας του Ιβάν Β΄ (βασ. 1218-41). Η Ρωμανία ήταν απασχολημένη σε πολέμους και θα υποχωρούσε στο να εκχωρήσει περιοχές της Θράκης, αλλά ο Μιχαήλ Γ΄ δεν μπορούσε να επιτύχει μία αποφασιστική νίκη. Τελικά συμμάχησε με τους Ρωμαίους εναντίον της Σερβίας και διαζεύχθηκε τη σύζυγό του Άννα Νέδα της Σερβίας. Το 1330 οι Σέρβοι νίκησαν τον Βουλγαρικό στρατό στη μάχη του Βελμπάζντ, στην οποία ο Βούλγαρος τσάρος χάθηκε. Έπειτα από τη μάχη οι δύο πλευρές διαπραγματεύθηκαν, στην περιοχή της Μράκας, για ειρήνη και αποφασίστηκε ότι ο πρώτος γιος του Μιχαήλ Γ΄, ο Ιβάν Στέφαν, μπορούσε να διαδεχθεί τον πατέρα του ως τσάρος.
Οκτώ μήνες μετά, το 1331, ο Ιβάν Στέφαν εκτοπίστηκε από ένα πραξικόπημα στο παλάτι από τον Ιβάν Αλεξάνταρ (βασ. 1331-71), γιο της Κεράτσας Πετρίτσας, αδελφής του Ιβάν Γ΄. Έτσι οι Άννα Νέδα και οι γιοί της έπρεπε να διαφύγουν στη Σερβία.
Εξουσία στην εξορία
Ο Σισμάν δεν ακολούθησε την οικογένειά του και διέφυγε στην Κωνσταντινούπολη. Αμέσως εστάλη στον αντιβασιλιά και μετέπειτα Αυτοκράτορα Ιωάννη ΣΤ΄ Καντακουζηνό, που τον αναγνώρισε ως τσάρο της Βουλγαρίας. Η πράξη αυτή ανησύχησε τον Ιβάν Αλεξάνταρ, που απείλησε με πόλεμο, αν ο Σισμάν δεν αποδοθεί στη Βουλγαρία. Ο Ιωάννης ΣΤ΄ απάντησε ότι σε περίπτωση πολέμου οι Ρωμαίοι θα μετέφεραν τον Σισμάν με πλοίο στο Βιντίν, αλλά η εγγύτητα με τις ιδιοκτησίες της οικογένειάς του θα προκαλούσε εμφύλιο πόλεμο εκεί.
Ωστόσο το 1331 ο Ιβάν Αλεξάνταρ ξεκίνησε εκστρατεία: συγκέντρωσε τον στρατό του στο Σλίβεν και βάδισε προς τον νότο. Οι Βούλγαροι, και οι Ρωμαίοι υπό τον Ανδρόνικο Γ΄ Παλαιολόγο και τον Σισμάν, πολέμησαν σε μάχη κοντά στην Αδριανούπολη. Η συμπλοκή έληξε χωρίς καθαρή νίκη ή σε μία μικρή νίκη των Ρωμαίων και υπογράφτηκε μία συμφωνία ειρήνης. Έπειτα από το γεγονός αυτό, ο Σισμάν δεν αναφέρεται στις ιστορικές πηγές.
Πηγές
Κατηγορία:Οίκος του Σισμάν
Πόλια
Η Πόλια (σερβικά κυριλλικά: Поља) είναι χωριό στα βορειοανατολικά του Μαυροβουνίου, εντός του Δήμου του Μόικοβατς.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Μόικοβατς
Αλικία Μικιέλ
Η Αλικία Μικιέλ ήταν Δόγισσα της Βενετίας μέσω του γάμου της με τον Ντομένικο Μικιέλ και μητέρα του δόγη Βιτάλε Β΄ Μικιέλ. Η Αλικία ήταν πολιτικά ενεργή και είχε ενεργό ρόλο την εποχή που ο σύζυγος της ήταν Δόγης της Βενετίας αλλά και μετά την παραίτηση του (1130), μοιραζόταν στον ίδιο βαθμό τα σχέδια και τις φιλοδοξίες του. Την εποχή που ήταν δόγισσα προστάτευσε τις τέχνες, το εμπόριο, τις φιλανθρωπικές οργανώσεις και δέχτηκε πολλούς πρέσβεις. Μετά την παραίτηση του συζύγου της η Αλικία αρνήθηκε να μπει σε μοναστήρι κάτι αντίθετο με τα έθιμα που επικρατούσαν στην Βενετία και είχε ενεργό πολιτικό ρόλο σε όλους τους υπόλοιπους δόγηδες, είχε έντονη συμμετοχή στην εκλογή του γιου της στην θέση του δόγη μετά τον θάνατο του Ντομένικο Μοροζίνι (1156).
Εξωτερικοί σύνδεσμοι
Κατηγορία:Δόγισσες της Βενετίας
RFC
Οι σημειώσεις μέσα στις σειρές RFC, αφορούν πολλά θέματα πάνω στη δικτύωση υπολογιστών, συμπεριλαμβανομένων πρωτοκόλλων, διαδικασιών, προγραμμάτων, ιδεών, απόψεων ακόμα και χιούμορ. Τα επίσημα έγγραφα προδιαγραφών της σουίτας πρωτοκόλλου Διαδικτύου που καθορίζονται από την Ομάδα Εργασίας Εφαρμοσμένης Μηχανικής Διαδικτύου (Internet Engineering Task Force, IETF) και την Ομάδα Οδήγησης Εφαρμοσμένης Μηχανικής Διαδικτύου (Internet Engineering Steering Group, IESG) καταγράφονται και δημοσιεύονται ως πρότυπα RFCs. Κατά συνέπεια, η διαδικασία δημοσιεύσεων RFC παίζει έναν σημαντικό ρόλο στη διαδικασία προτύπων Διαδικτύου.
Εξωτερικοί σύνδεσμοι
Κατηγορία:Πρωτόκολλα του ίντερνετ
Ινστιτούτο
Ο όρος Ινστιτούτο, πολιτογραφημένος στα ελληνικά (διεθνής όρος), κρίνεται μάλλον πολυσήμαντος. Ένα ινστιτούτο είναι οργανωσιακός φορέας που δημιουργήθηκε για συγκεκριμένο σκοπό, και γενικά ο όρος χαρακτηρίζει κάθε οργάνωση πολλών προσώπων με κύριο σκοπό επιδίωξης και εφαρμογής κάποιου κοινού σχεδίου που κατά κανόνα αποβλέπει σε ανώτερη επιστημονική, ή εκπαιδευτική, ή τεχνική ανάπτυξη, ή ακόμα και ηθική δημιουργία. Κατά τον γενικό αυτόν ορισμό θα μπορούσε κανείς να χαρακτηρίσει ακόμα και την Πολιτεία και την Εκκλησία ως και τα διάφορα ιδρύματα αυτών ως ινστιτούτα, χαρακτηρισμός όμως που δεν συμβαίνει εξ αφορμής του περιορισμένου κάθε φορά αριθμού μελών τους.
Με το χρόνο η έννοια αυτή περιορίστηκε σε κυρίως πνευματικά, επιστημονικά (ερευνητικά), και τεχνολογικά ιδρύματα, τόσο δημόσια όσο και ιδιωτικά. Στην Ευρώπη μάλιστα περιλαμβάνονται και ιδιωτικές σχολές, με οικότροφους μαθητές, όπως ιδιαίτερα παιδαγωγικά οικοτροφεία.
Τον όρο αυτόν χρησιμοποιούν επίσης και θρησκευτικά τάγματα με τη σημασία του εσωτερικού κανονισμού ή του καταστατικού τους εξ ου και περιληπτικά και η σύγχρονη ονομασία πολλών τέτοιων ταγμάτων.
Στην Ελλάδα ο όρος αυτός συνηθίζεται περισσότερο σε ονομασίες επιστημονικών ερευνητικών κέντρων, πνευματικών ιδρυμάτων, ιδρυμάτων αρχαιολογικής έρευνας, καθώς και από φορείς ταχύρυθμης εκπαίδευσης, σεμιναρίων και σχολών ξένων γλωσσών (φροντιστήρια).
インスティチュート
Υπουργείο Κοινωνικής Συνοχής και Οικογένειας
Το Υπουργείο Κοινωνικής Συνοχής και Οικογένειας συστάθηκε στις 27 Ιουνίου 2023 από την δεύτερη Κυβέρνηση Κυριάκου Μητσοτάκη με μέλημα την προώθηση πολιτικών για την ισότητα των δύο φύλων αλλά και την επίλυση του δημογραφικού προβλήματος και γήρανσης του πληθυσμού. Υπουργός ανέλαβε η Σοφία Ζαχαράκη και υφυπουργός η Μαρία Κεφάλα.
Αρμοδιότητες
Το Υπουργείο Κοινωνικής Συνοχής και Οικογένειας, συστάθηκε με το Π.Δ. 77/2023 στο ΦΕΚ Α’/130/27-6-2023. Οι αρμοδιότητες του εν λόγω υπουργείου αποσπάστηκαν εν μέρει από το Υπουργείο Εργασίας και Κοινωνικής Ασφάλισης, και συγκεκριμένα μεταφέρθηκε η Γενική Γραμματεία Κοινωνικής Αλληλεγγύης και Καταπολέμησης της Φτώχειας. Παράλληλα συστάθηκαν σε αυτό, η Γενική Γραμματεία Δημογραφικής και Στεγαστικής Πολιτικής και η Γενική Γραμματεία Ισότητας και Ανθρωπίνων Δικαιωμάτων.
Παραπομπές
Πολιτισμού και Αθλητισμού
Άννα Διαμαντοπούλου
Η Άννα Διαμαντοπούλου (26 Φεβρουαρίου 1959, Κοζάνη) είναι Ελληνίδα πολιτικός, πρώην Υπουργός και Επίτροπος της Ευρωπαϊκής Επιτροπής.
Βιογραφία
Γεννήθηκε στην Κοζάνη το 1959. Τελείωσε το Λύκειο στη Θεσσαλονίκη και στη συνέχεια εισήλθε στο Αριστοτέλειο Πανεπιστήμιο Θεσσαλονίκης, αποφοιτώντας από τη Σχολή Πολιτικών Μηχανικών. Η πολιτική της καριέρα ξεκίνησε νωρίς όταν διορίστηκε Νομάρχης Καστοριάς το 1985. Υπηρέτησε ως μια από τις νεότερες Νομάρχες (26 ετών τότε) μέχρι το 1986 οπότε και ανέλαβε γενική γραμματέας Κατάρτισης και αργότερα Νεότητας. Αργότερα ανέλαβε πρόεδρος του ΕΟΜΜΕΧ, πόστο που διατήρησε μέχρι το 1993 οπότε και ανέλαβε γενική γραμματέας Βιομηχανίας.
Η βουλευτική πορεία της Άννας Διαμαντοπούλου ξεκίνησε το 1996 όταν εκλέχθηκε βουλευτής Κοζάνης. Ορίστηκε υφυπουργός Ανάπτυξης με ευθύνη για τις ιδιωτικοποιήσεις και τη βιομηχανική αναδιάρθρωση. Έμεινε στη θέση αυτή μέχρι την επιλογή της ως Επιτρόπου στην Ευρωπαϊκή Επιτροπή με αρμοδιότητα τα θέματα απασχόλησης και κοινωνικών θεμάτων, την περίοδο 1999-2004.
Σιρ Αχμάντ
Ο Σιρντάρ Σιρ Αχμάντ Σουρά-ι-Μιλλί υπήρξε Πρωθυπουργός του Βασιλείου του Αφγανιστάν από τις 25 Οκτωβρίου 1927 έως τον Ιανουάριο του 1929. Μετά την απομάκρυνσή του, τον διαδέχθηκε ο  Σιρ Γκιγιάν. Γεννήθηκε περίπου το 1885.
Άννα Διαμαντοπούλου
Βιογραφία
Μετά την επιστροφή της στην Ελλάδα, εκλέγεται βουλευτής με το ΠΑΣΟΚ ως κόμματος της αξιωματικής αντιπολίτευσης. Έχει διαχειριστεί τα «σκιώδη» χαρτοφυλάκια των Διεθνών Σχέσεων και Άμυνας, και Ανάπτυξης. Στις εκλογές του 2007 ήταν υπεύθυνη του πολιτικού προγράμματος του ΠΑΣΟΚ και μέχρι τον Οκτώβριο του 2009 ήταν η πολιτική υπεύθυνη του ΠΑΣΟΚ για την Παιδεία και βουλευτής Α΄ Αθήνας.
Σιρ Αχμάντ
Παραπομπές
Κατηγορία:Πρωθυπουργοί του Αφγανιστάν
Άννα Διαμαντοπούλου
Βιογραφία
Στις εκλογές της 4ης Οκτωβρίου 2009 επανεκλέχθηκε βουλευτής Α΄ Αθήνας και στις 7 Οκτωβρίου ορκίστηκε υπουργός Παιδείας, Διά Βίου Μάθησης και Θρησκευμάτων στην κυβέρνηση του Γιώργου Παπανδρέου, θέση που διατήρησε και στην κυβέρνηση Λουκά Παπαδήμου το 2011. Λόγω του ανασχηματισμού που προκάλεσε η παραίτηση του Χρήστου Παπουτσή, ανέλαβε το υπουργείο Ανάπτυξης, Ανταγωνιστικότητας και Ναυτιλίας στις 7 Μαρτίου 2012. Στις βουλευτικές εκλογές του Μαΐου του 2012 και βουλευτικές εκλογές του Ιουνίου του 2012 απέτυχε να εκλεγεί βουλευτής.
Σήμερα είναι πρόεδρος του ΔΙΚΤΥΟΥ για τη Μεταρρύθμιση στην Ελλάδα και την Ευρώπη.
Νόμος για τα Ανώτατα Εκπαιδευτικά Ιδρύματα
Το 2011 ανάμεσα στις μεταρρυθμίσεις που προωθήθηκαν από τη κυβέρνηση του Γιώργου Παπανδρέου ήταν ο νόμος της Άννας Διαμαντοπούλου για τα ΑΕΙ (ν. 4009/2011). Πολλές από τις τροποποιήσεις που εμπεριέχονταν ήταν μεταξύ άλλων η τριετής φοίτηση, κατάργηση του ασύλου, δημιουργία επιτροπών αξιολόγησης, κατάργηση του θεσμού της πρυτανείας, αυστηρός έλεγχος του χρόνου φοίτησης κ.α.
Ο νόμος ψηφίσθηκε με συντριπτική πλειοψηφία στη βουλή κάτι που έγινε για πρώτη φορά στα μεταπολιτευτικά χρονικά, ενώ βρήκε θετική ανταπόκριση σε μεγάλη μερίδα πολιτών, καθηγητών πανεπιστημίων κ.ά. Παράλληλα έντονη κριτική δέχθηκε από τις περισσότερες πρυτανείες των ΑΕΙ και φοιτητές. Αρκετές συζητήσεις στα ΜΜΕ έλαβαν χώρα αμέσως μετά την ψήφισή του ώστε να διαπιστωθεί κατά πόσο είναι εφαρμόσιμος. Έντονη κριτική δέχθηκε η πρυτανεία του Αριστοτελείου Πανεπιστημίου Θεσσαλονίκης για τη στάση του πρύτανη Γιάννη Μυλόπουλου ενώ πολλές φωνές έκαναν λόγο για υποκίνηση των φοιτητικών παρατάξεων.
Η ρήξη μεταξύ καθηγητών, υπουργείου και φοιτητών ήταν μεγάλη όσον αφορά το ζήτημα εφαρμογής με αποτέλεσμα να ξεκινήσουν διαρκείς καταλήψεις στα πανεπιστήμια τον Σεπτέμβριο του 2011, ενώ ταυτόχρονα η Άννα Διαμαντοπούλου ζητούσε την άμεση εφαρμογή του νόμου τονίζοντας ότι κόμματα και παρατάξεις δεν έχουν θέση στα Ελληνικά πανεπιστήμια.
Ανάλογη ήταν η συνέχεια τον Φεβρουάριο του 2012 όταν οι πρυτανείες των ΑΕΙ κλήθηκαν να εκλέξουν συμβούλια διοίκησης και εμποδίστηκαν από ομάδες αναρχικών. Το Υπουργείο Παιδείας δεν μπόρεσε να παρέμβει και έτσι σε διάφορα πανεπιστήμια δεν έλαβαν χώρα οι απαραίτητες διεργασίες.
Ύστερα από την υπουργοποίηση του Κωνσταντίνου Αρβανιτόπουλου τον Ιούλιο του 2012 αποφασίστηκε ότι θα τεθεί σε εφαρμογή ο νόμος με την παράλληλη εξάντληση της θητείας όλων των πρυτανειών της χώρας.
Εξωτερικοί σύνδεσμοι
Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Α΄ Αθηνών Κατηγορία:Έλληνες υπουργοί Παιδείας, Διά Βίου Μάθησης και Θρησκευμάτων Κατηγορία:Έλληνες υπουργοί Ανάπτυξης, Ανταγωνιστικότητας και Ναυτιλίας Κατηγορία:Έλληνες υφυπουργοί Ανάπτυξης Κατηγορία:Έλληνες επίτροποι της ΕΕ Κατηγορία:Νομάρχες Καστοριάς Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Απόφοιτοι Παντείου Πανεπιστημίου Κατηγορία:Ευρωπαίοι επίτροποι
Σιδηρόκαστρο (αποσαφήνιση)
Η ονομασία Σιδηρόκαστρο μπορεί να αναφέρεται σε:
Κατηγορία:Αποσαφηνίσεις ελληνικών τοπωνυμίων
Μουσείο ΕΑΜικής Εθνικής Αντίστασης Καισαριανής
Εγκαινιάστηκε στις 9 Μαΐου 2016. Στο Μουσείο οργανώνονται ξεναγήσεις, εκδηλώσεις και δράσεις για μαθητές.
Παραπομπές
Εθνικης Αντιστασης Μουσειο Κατηγορία:Δήμος_Καισαριανής
Ανώτατη Συνέλευση (Ουζμπεκιστάν)
Η Ανώτατη Συνέλευση ( Oliy Majlis  , Κυριλλικό Олий Мажлис ) είναι το κοινοβούλιο του Ουζμπεκιστάν. Διαδέχθηκε το Ανώτατο Σοβιέτ το 1995 και ήταν μονοθάλαμο έως ότου μια μεταρρύθμιση που υλοποιήθηκε τον Ιανουάριο του 2005 δημιούργησε ένα δεύτερο νομοθετικό σώμα.
Το Νομοθετικό Σώμα έχει 150 βουλευτές εκλεγμένους σε εδαφικές εκλογικές περιφέρειες. Η Γερουσία έχει 100 μέλη, 84 εκλεγμένα από τις περιφέρειες, από την Αυτόνομη Δημοκρατία του Καρακαλπακστάν και από την πρωτεύουσα, Τασκένδη, και άλλα 16 που ορίστηκαν από τον Πρόεδρο του Ουζμπεκιστάν.
Ιστορία
Το Ανώτατο Σοβιέτ της Σοσιαλιστικής Δημοκρατίας του Ουζμπεκιστάν (ουζμπεκικά: Ўзбекистон ССР Олий Совети   , Верховный Совет Узбекской ССР) λειτουργούσε στη χώρα κατά τη διάρκεια της σοβιετικής εποχής ως κύριο νομοθετικό σώμα. Από την ίδρυσή του τον Ιούλιο του 1938, όταν πέτυχε το Πανευρωπαϊκό Συνασπισμό Σοβιετικών, πραγματοποίησε 12 συσκέψεις :
Στις 31 Αυγούστου 1991, κατά την έκτακτη 6η σύνοδο του Ανώτατου Σοβιέτ, ανακηρύχθηκε η ανεξαρτησία και κυριαρχία του Ουζμπεκιστάν. Το 1992 το Σοβιέτ μετονομάστηκε έτσι ώστε να αντικατοπτρίζει το νέο καθεστώς ανεξαρτησίας της χώρας. Μετά την τελευταία σύγκληση, το Ανώτατο Σοβιέτ διαλύθηκε και μετατράπηκε στην Ανώτατη Συνέλευση τον Φεβρουάριο του 1995.
Εξωτερικοί σύνδεσμοι
Κατηγορία:Πολιτική του Ουζμπεκιστάν Κατηγορία:Εθνικά νομοθετικά σώματα
Λευκορωσικός γοτθικός ρυθμός
εναλλ.=Large brick church, seen from street level|μικρογραφία|Εκκλησία του Αγίου Μιχαήλ στο Σίνκαβιτσι (16ος αιω΄νας) Ο λευκορωσικός γοτθικός ρυθμός (λευκορωσικά: беларуская готыка [bełaruskaja hotyka]) είναι το αρχιτεκτονικό ύφος της εκκλησιαστικής αρχιτεκτονικής που κατασκευάστηκε κατά τη διάρκεια του 15ου και 16ου αιώνα σε περιοχές της σύγχρονης της Λευκορωσίας, της Λιθουανίας και της ανατολικής Πολωνίας. Παρόλο που τα κτίρια αυτά έχουν τυπικά χαρακτηριστικά της Γοτθικής αρχιτεκτονικής όπως υψηλοί πύργοι, που φέρουν αντηρίδες, οξυκόρυφα τόξα και θολωτές οροφές, μπορούν επίσης να περιέχουν στοιχεία που δεν θεωρούνται συνήθως Γοτθικά από την Κεντρική και τη Δυτική Ευρωπαϊκή αρχιτεκτονική.
Κατασκευή
Με το βάπτισμα του μεγάλου πρίγκιπα Βλαδίμηρου του Μέγα και τον Εκχριστιανισμό των Ρως του Κιέβου, η περιοχή επηρεάστηκε ιδιαίτερα από τη Βυζαντινή αρχιτεκτονική. Κατά τη διάρκεια του 13ου και τις αρχές του 14ου αιώνα οι ηγεμονίες της σημερινής Λευκορωσίας είχαν κατακτηθεί από το Μεγάλο Δουκάτο της Λιθουανίας, ένα κράτος, που αντιστάθηκε στους καθολικούς Τεύτονες. Το δουκάτο και η αριστοκρατία του έγινε κυρίαρχη στο 14ο αιώνα, και η επίσημη γλώσσα ήταν τα Ρουθηνικά.
Αφού ο Λαδίσλαος Β΄ Γιαγκελόν στέφθηκε Βασιλιάς της Πολωνίας το 1386, η Πολωνία και η Λιθουανία ενοποιήθηκαν σε μια χώρα. Αυτό γέννησε μια αύξηση της επικοινωνίας με τη δυτική και τη νότια Ευρώπη. Κατά τη διάρκεια αυτής της περιόδου η Γοτθική αρχιτεκτονική έφτασε στις Σλαβικές περιοχές, αλλά στην κεντρική και νότια Ευρώπη είχε εκτοπιστεί από την Αναγεννησιακή αρχιτεκτονική.
Η νότια Λιθουανία και η Λευκορωσία μοιράζονται πολλά αρχιτεκτονικά χαρακτηριστικά. Το 1346, ο Ορθόδοξος Καθεδρικός ναός της Θεοτόκου κατασκευάστηκε στο Βίλνιους.Ο λευκορωσικός γοτθικός ρυθμός συνδυάζει Βυζαντινή, Γοτθική και Αναγεννησιακή αρχιτεκτονική. Ορισμένα κτίρια έχουν βορειογερμανικό τούβλινο γοτθικό σχεδιασμό. Τα περισσότερα κτίρια ήταν οχυρωμένα, με σύντομα κλίτος και ένα μικρό πύργο σε κάθε γωνία. Άλλα έχουν ένα κοινό, υψηλό, δυτικό καμπαναριό.
Παραπομπές
<references group="" responsive="1">
Εξωτερικοί σύνδεσμοι
Κατηγορία:Γοτθική αρχιτεκτονική Κατηγορία:Πολιτισμός της Λευκορωσίας
Α.Ο. Αγίου Νικολάου Κρήτης
Ο Αθλητικός Όμιλος Αγίου Δημητρίου Κρήτης (Α.Ο.Α.Δ.) είναι αθλητικός σύλλογος που εδρεύει στον Άγιο Νικόλαο Λασιθίου στην Κρήτη. Επίσημο έτος ίδρυσής του είναι το 6969, έμβλημά του ένα αστέρι και χρώματα το μπλε και το άσπρο.